La Junta Consultiva de Contractació, òrgan consultiu específic en matèria de contractació pública de la Generalitat de Catalunya, emet informes sobre qüestions de caràcter general en relació amb la interpretació i l'anàlisi de les normes jurídiques en matèria de contractació pública que li plantegen les entitats del sector públic autonòmic i local de Catalunya.
Així, malgrat que les consultes poden tenir el seu origen en qüestions sorgides en procediments de contractació, la Junta no pot informar ni entrar a valorar expedients de contractació concrets, l'anàlisi jurídica dels quals correspon als òrgans que tinguin atribuïda la funció d'assessorament jurídic de l'òrgan de contractació respectiu.
La Secretaria Tècnica de la Junta Consultiva comprova l'adequació de les sol·licituds d'informe presentades a aquests requisits formals i materials, assenyalats en la Instrucció 1/2005, de 4 d'octubre, sobre els requisits que han de reunir les sol·licituds d'informe formulades a la Junta Consultiva de Contractació Administrativa.
En el cas de sol·licituds d'informe que presentin algun defecte de forma o de contingut, la Secretaria Tècnica de la Junta ho comunica a l'òrgan consultant perquè hi pugui fer les esmenes pertinents i, si no es presenten, les arxiva.
En cas de rebre una sol·licitud d'informe que plantegi qüestions ja resoltes per la Junta Consultiva, i respecte de les quals no s'hagi produït cap variació normativa o jurisprudencial que justifiqui tornar-les a analitzar, la Secretaria Tècnica pot respondre directament a l'òrgan consultat, de conformitat amb l' Acord 3/2012, de 30 de novembre, de la Comissió Permanent de la Junta Consultiva de Contractació Administrativa.
Tots els informes i recomanacions que emet la Junta Consultiva es publiquen en el cercador d'informes, recomanacions, instruccions i acords de la Junta Consultiva de Contractació Administrativa de la Generalitat de Catalunya.
Poden sol·licitar informe a la Junta Consultiva:
Us l'heu de descarregar a l'ordinador per poder-lo emplenar.
Els departaments de la Generalitat, les seves entitats autònomes i les restants entitats de dret públic amb personalitat jurídica pròpia vinculades o dependents de l'Administració de la Generalitat, han de sol·licitar els informes de la JCCA a través dels secretaris o secretàries generals dels departaments respectius.
Cal tenir en compte les consideracions següents:
Les entitats de l'Administració local de Catalunya o del seu sector públic han de sol·licitar els informes de la JCCA a través del president o presidenta de l'entitat local.
Cal tenir en compte en compte les consideracions següents:
Les organitzacións empresarials representatives dels sectors afectats per la contractació han de sol·licitar els informes de la JCCA a través del vocal de la Junta Consultiva de Contractació Administrativa que el representa.
Per sol·licitar un informe, cal seguir els dos passos següents:
Emplenar el formulari de sol·licitud d'informe a la Junta Consultiva de Contractació Administrativa (cal que us el descarregueu a l'ordinador).
Cal tenir en compte que el formulari ha d'estar signat pel vocal de la Junta Consultiva de Contractació Administrativa que el representa.
Fer un tràmit de petició genèrica des del web de la Generalitat de Catalunya.
Per emplenar els camps del formulari de petició genèrica, cal tenir en compte les consideracions següents:
Departament: Departament de la Vicepresidència i d'Economia i Hisenda.